cyanic-selkie/wikianc huggingface dataset:
Ռիկի Գրին
Խաղացողի կարիերա
Խաղացել է խաղարկողի դիրքում։ Սովորել է Վինսենսի և Միչիգանի համալսարաններում։ 1977 թվականի NBA դրաֆթի ժամանակ ընտրվել է «Գոլդեն Սթեյթ Ուորիորս» ակումբի կողմից՝ 16-րդ համարի ներքո։ Հետագայում հանդես է եկել «Դետրոյթ Փիստոնս», «Յութա Ջազ», «Շառլոթ Հորնեթս», «Միլոուքի Բաքս», «Ինդիանա Փեյսերս», «Ֆիլադելֆիա-76» և «Բոստոն Սելտիքս» ակումբների կազմերում։ NBA-ում, ընդհանուր առմամբ, անցկացրել է 14 մրցաշրջան։ Մեկ անգամ մասնակցել է NBA բոլոր աստղերի խաղին (1984)։ Մեկ անգամ եղել է NBA պարբերական առաջնության խլումների առաջնորդ (1984)։ 1977 թվականին ընդգրկվել է NCAA առաջին համաամերկյան հավաքականի կազմում։ NBA կարիերայի ընթացքում, ընդհանուր առմամբ, խաղացել է 946 խաղ, որոնց ժամանակ հավաքել է 8870 միավոր (9,4 մ/խ), կատարել 1819 անդրադարձ, 5221 փոխանցում, 1348 խլում և 51 բլոկշոտ ։
Քեյթ Վալշ
Քեթլին Էրին «Քեյթ» Վալշ (Kate Walsh, ), ամերիկացի դերասանուհի։ Առավել հայտնի է դարձել ի շնորհիվ Շոնտա Ռայմզի «Գրեյի անատոմիա» և «Մասնավոր պրակտիկա» հեղինակած սերիալներում բժիշկ Էդիսոն Մանտգոմերիի դերով։ 2017 թվականին հայտնվել է Նեթֆլիքսի «13 պատճառ՝ ինչու» դրամատիկ հեռուստասերիալում՝ մարմնավորելով Օլիվիա Բեյքերի դերը։
Ռիկի Գրին
Արտաքին հղումներ
Կատեգորիա:ԱՄՆ-ում ծնվածներ Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Գոլդեն Սթեյթ Ուորիորսի բասկետբոլիստներ Կատեգորիա:Դետրոյթ Փիստոնսի բասկետբոլիստներ Կատեգորիա:Յութա Ջազի բասկետբոլիստներ Կատեգորիա:Շառլոթ Հորնեթսի բասկետբոլիստներ Կատեգորիա:Միլուոքի Բաքսի բասկետբոլիստներ Կատեգորիա:Ինդիանա Փեյսերսի բասկետբոլիստներ Կատեգորիա:Ֆիլադելֆիա Սևնթի Սիքսերսի բասկետբոլիստներ Կատեգորիա:Բոստոն Սելտիքսի բասկետբոլիստներ
Քեյթ Վալշ
Վաղ տարիներ
Քեյթ Վալշը ծնվել է Սան Խոսեում` Կալիֆոռնիա նահանգում և մեծացել է Թուսոնում` Արիզոնա նահանգում։ Նրա հայրը ծնունդով Նավան քաղաքից է (Միթի կոմսություն, Իռլանդիա), իսկ մորական կողմից տատիկը Իտալիայից է։ Իր մայրը` Անժելան, ներկա պահին ապրում է Նևադա նահանգում։ Քեյթն ունի երկու ավագ քույր, նաև երկու ավագ եղբայր` Շոնը և Ջոն, ովքեր զբաղվում են ֆիլմերի արտադրությամբ։ Արիզոնյան համալսարանում սովորելու ժամանակ իր ուժերը փորձել է նաև տեղի թատրոնում։
1996-2004. Վաղ գործունեությունը
80-ական թվականներին Քեյթ Վալշը միաժամանակ Ճապոնիայում աշխատում էր որպես մոդել և ճապոնացի ուսանողներին անգլերեն էր սովորեցնում։ Ավելի ուշ նա տեղափոխվում է Չիկագո, որտեղ աշխատել է «Պիվենի թատերական արվեստանոցում»։ Մասնակցելէ նաև Ազգային հանրային ռադիոյում ներկայացված «Ծնվել է մեղավոր» ռադիոներկայացման մեջ։ Հետագայում, 1987 թվականի հունիսի 27-ին տեղափոխվելով Նյու Յորք, միացել է Burn Manhatten թատերախմբին և մասնակցել մի շարք ներկայացումների։
1996 թվականին Վալշը իր կարիերան սկսում է հեռուստատեսությունում, «Սպանդի բաժին» հեռուստասերիալի հայտնվելուն զուգընթաց։ Սրա հետ մեկտեղ փոքրիկ դեր է տարել «Նորմալ կյանք» ֆիլմում, Էշլի Ջադի հետ միասին։ հաջորդ տարի ստանում է Նիկի(երկրորդական դեր)` Քերիի ընկերուհու դերը, «Դրյու Քերի» սիթքումում ։ Մի քանի տեսարաններում նա կոստյումներ է հագել, որպեսզի մեծացնի կազմվածքի տեսքը, քանի որ Նիկկին գեր էր և սկզբում սկսում է նիհարել, իսկ դրանից հետո նորից սկսում է դանդաղ գիրանալ։ Հաջորդը եղել է Կերոլ Նելսոնի դերը «Ամուսնացած տղամարդու մտքերը» սերիալում` HBO հեռուստաալիքում, նաև ռոմանտիկ Նորմ Մաքդոնալդսի դերը «Նորմի շոուն» սիթքոմում։ Նրա հայտնվելը նշանակալից էր նաև «C.S.I.Հանցագործության վայրը» հեռուստասերիալում` Միմոզայի դերը տանելով։ Մի քանի անգամ Քեյթը հանդես է եկել Կոնանա Օ'Բրեյնայի «Ուշ գիշեր» թոք շոուում։ 2003 և 2004 թվականներին նա դերեր է ունեցել Մառլի Նովակի «Կարեն Սիսկո» դետեկտիվում։ 2003 թվականին Վալշը փոքր դերով հայտնվում է «Տոսկանիայի արևի տակ» ֆիլմում` Դայան Լեյնի և Սանտրա Օհի հետ։ Նա եղել է Սանտրա Օհ հերոսուհու գործընկերը։ Կինեմատոգրաֆիայում նրա առաջին նշանակալից դերը եղել է Ֆիլ Վետսոնի կնոջ դերը(Ուիլ Ֆերրել)` 2005 թվականի «Հարվածիր և ճչա» ընտանեկան կատակերգությունում, որտեղ իր հետ միասին նկարահանվել են Ռոբերտ Դյուվալը և Մայք Դիտկան։ Վալշը նաև ավելի վաղ Ֆերրելի հետ նկարահանվել է մի քանի ֆիլմերում, դրանց թվում են նաև «Կախարդուհի»-ն(Նիկոլ Քիդմանի հետ) և «Արթնացիր, Ռոն Բուրգունդի.Անհետացած ֆիլմ» ֆիլմերը։
2005-2013:«Grey's Anatomy» և «Մասնավոր պրակտիկա»
2005 թվականին Քեյթ Վալշը ABC հեռուստաալիքի «Grey's Anatomy» սերիալում ստացել է բժիշկ Էդիսոն Մանթհոմերի դերը, ով իր ամուսնուց առանձին ապրում է հյուրանոցում։ Սկզբում նրա մասնակցությամբ եղել են ընդամենը մի քանի տեսարաններ, բաց 2-րդ եթերաշրջանում Վալշը դարձել է հիմնական կազմի անդամներից մեկը, իսկ նրա կերպարը շոուում զբաղեցրել է կենտրոնական տեղերից մեկը։ 2007 թվականին հայտարարվեց այն մասին, որ այն կերպարը, որի դերակատարը Քեյթ Վալշն էր «Grey's Anatomy» սերիալում, այսինքն Էդիսոնը պետք է դառնա spin-off-ի գլխավոր հերոսը, որը սկսվել է հեռարձակվել 2007 թվականի սեպտեմբերին։ Այդ շարունակության մեջ` «Մասնավոր պրակտիկա» անվամբ, մասնակցություն են ունեցել նաև Թեյ Դիգսը, Թիմ Դեյլին, Էմի Բրեննեմանը, Քրիս Լոուելը և Օդրա Մաքդոնալդը ։ Ավելի ուշ Վալշը վերադառնում է օրիգինալ սերիալում մասնակցություն ունենալու համար, որպես հրավիրված աստղ` 2012 թվականը։ Ընդհանուր առմամբ «Մասնավոր պրակտիկա»-ն ունեցել է վեց եթերաշրջան և ավարտվել է 2013 թվականի սկզբին։ Հեռուստատեսությունում Վալշը նկարահանվել է Դենիս Քուեյդի և Փոլ Բեթանի հետ` բիբլիական «Լեգեոն» սարսափ ֆիլմում, որը ցուցադրվել է 2010 թվականի հունվարի 22-ին ։ Դրանից հետո նա հայտնվել է 2012 թվականի «Չշփվող լինելու առավելությունները» ֆիլմում։
2013 թվական
«Մասնավոր պրակտիկա» սերիալի ավարտից հետո Վալշը հայտնվում է «Շատ վախենալու ֆիլմ 5» կատակերգության մեջ։ 2013 թվականի աշնանը նա հայտնվում է DirecTV «Շրջանագծով» սերիալում, իսկ դրան լրացուցիչ միանում է մինի-սերիալ «Ֆարգո»-ին` ըստ համանուն ֆիլմի ։
Ծանոթագրություններ
Կատեգորիա:Ամերիկացի կինոդերասանուհիներ Կատեգորիա:13 պատճառ՝ ինչու Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Արիզոնայի համալսարանի շրջանավարտներ Կատեգորիա:Ամերիկացի մոդելներ Կատեգորիա:Թատրոնի դերասանուհիներ Կատեգորիա:Ամերիկացի դերասանուհիներ
Համալասարան Քուինս
Համալասարան Քուինս (Queen's University), պաշտոնական՝ Քինգստոնի Քուինս Համալսարան (Queen's University at Kingston), Թագավորական համալսարան, հանրային հետազոտական համալսարան Օնտարիո նահանգի Քինգստոն քաղաքում։ Աշխարհի ամենահեղինակավոր համալսարաններից մեկն է։
Պատմություն
Հիմնադրվել է 1841 թվականի հոկտեմբերի 16-ին, համաձայն Վիկորյա թագուհու արձանագրության՝ համալսարանը ստեղծվել է Կանադայի հիմնադրումից 26 տարի առաջ ։ Համալսարանին է պատկանում մոտ 1400 հա (3500 ակր) հող ամբողջ Օնտարիոյում և Անգլիայի Արևելյան Սասիքսում գտնվող Հերսթմոնսի ամրոցը ։ Քուինս համալսարանը առաջարկում է տասական կրթական ծրագրեր բակալավրի և մագիստրատուրայի համար ։
Համալսարանը հիմնադրվել է Շոտլանդիայի եկեղեցու կողմից։ Նախարարությունների համար ուսանողների պատրաստման առաջին պարապմունքները եղել են 1842 թվականի մարտի 7-ից 13 ուսանողների և 2 պրոֆեսորների կազմում ։ Արևմտյան ծովեզրյա նահանգներում Թագավորական համալսարանն առաջինն էր, որ ընդունեց իգական սեռի սովորելու իրավունքը և ձևավորեց ուսանողական ինքնակառավարություն։ 1883 թվականին կանանց համար հիմնադրվել է բժշկական քոլեջ։ 1888 թվականին համալսարանը առաջարկել է վերապատրաստման դասընթացներ՝ դառնալով առաջին կանադական համալսարանը, որը սկսել է առաջարկել այն ։ 1912 թվականին ստացել է ներկայիս իրավաբանական անվանումը։
Ամբողջ աշխարհում բնակվում է Քուինս համալսարանի 23,000 ուսանող և ավելի քան 131,000 շրջանավարտ ։ Հայտնի շրջանավարտների թվում են պետական պաշտոնյաներ, գիտնականներ, գործարարներ և Ռոդսի 56 թոշակառուներ ։ Համալսարանը զբաղեցրել է 4-րդ հորիզոնականը 215 թվականին Maclean's-ի բուհերի վարկանիշում, 2014 թվականին՝ 187-րդ, 251-ից մինչև 275-րդ հորիզոնականները 2013-2014 թվականներին QS աշխարհի բուհերի վարկանիշում և 201-ից 300-րդ հորիզոնականը 2014 թվականին Աշխարհի համալսարանների ակադեմիական վարկանիշում   ։
ԱՄՆ նախագահ Ֆրանկլին Ռուզվելտը արժանացել է համալսարանի պատվավոր աստիճանի։ Համալսարանի դափնեկիրն են նաև անգլիայի արքայազն Չարլզը և Կանադայի նախկին վարչապետ Ժան Կրետյենը։
Արտաքին հղումներ
Կատեգորիա:Օնտարիոյի համալսարաններ
Պոն Սեն Մար
Պոն Սեն Մար (Pont-Saint-Mard), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02616:
Բնակչություն
2010 թվականի տվյալներով՝ համայնքի բնակչությունը կազմում է 185 մարդ։
Տնտեսություն
2010 թվականին համայնքի 130 աշխատունակ (15-64 տարեկան) բնակիչներից 91-ը տնտեսապես ակտիվ էին, 39-ը՝ ոչ ակտիվ (ակտիվության ցուցանիշը կազմել է 70,0 %, 1999 թվականին եղել է 67,3%)։ 91 տնտեսապես ակտիվ բնակիչներից աշխատում էին 82-ը (45 տղամարդ և 37 կին), գործազուրկ էին 9 մարդ (6 տղամարդ և 3 կին)։ 39 տնտեսապես ոչ ակտիվ բնակիչներից 12-ը եղել են աշակերտներ կամ ուսանողներ, 14-ը՝ թոշակառուներ, 13-ը տնտեսապես ոչ ակտիվ էին այլ պատճառներով :
Արտաքին հղումներ
Կատեգորիա:Ֆրանսիայի բնակավայրեր
Բուրդոն (Սոմի գավառ)
Բուրդոն (Bourdon), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 383 մարդ, բնակչության խտությունը` 54.95 մարդ/կմ²։ Բնակավայրը զբաղեցնում է 6.97 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 19 կմ հյուսիս-արևմուտք։
Տնտեսություն
2010 թվականին ուներ 251 աշխատունակ (15-64 տարեկան) բնակիչ, որոնցից ակտիվ էին 184-ը, իսկ ոչ ակտիվները` 67։ Ակտիվության ցուցանիշը կազմում է 73,3 %։ 184 աշխատունակ մարդկանցից աշխատել է 169 անձ (89 տղամարդ և 80 կին)։ Գործազուրկ են եղել 15 անձ (5 տղամարդ և 10 կին)։ 67 անաշխատունակներից 31-ը եղել են աշակերտներ կամ ուսանողներ, 23-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Յարոսլավ Իմաստուն
Յարոսլավ Վլադիմիրովիչ (կամ Յարոսլավ Իմաստուն, մոտ 978 - 19 կամ 20 փետրվարի 1054, Վիշգորոդ), Ռոստովի իշխան (987-1010 թթ.), Նովգորոդի իշխան (1010-1034 թթ.), Կիևի մեծն իշխան (1016-1018 թթ., 1019-1054 թթ.)։
Յարոսլավ Վլադիմիրովիչը իշխան Վլադիմիր Սվյատոսլավիչի (Ռյուրիկովիչների տոհմից) և իշխանուհի Ռոգնեդա Ռոգվոլոդովնայի որդին է, Եվրոպայի շատ տիրակալների հայրը, պապը և հորեղբայրը։ Մկրտության ժամանակ ստացել է Գեորգի անունը։ Ռուսական Ուղղափառ եկեղեցին նրան համարում է բարեհավատ իշխան․ նրա հիշատակի օրը նշվում է հուլյան օրացույցի փետրվարի 20-ին։ Յարոսլավ Իմաստունի օրոք կազմվել է ռուսական իրավունքի առաջին հայտնի օրենքների ժողովածուն, որը պատմության մեջ մտել է որպես «Ռուսկայա Պրավդա»։
Միավորել է գրեթե բոլոր հին ռուսական հողերը։ Արշավել է Լեհաստան, լիտվական ցեղերի դեմ (1030-1040 թվականներին), ջախջախել է պեչենեգներին (1036 թ.)։ Յարոսլավ Իմաստունի օրոք Կիևյան Ռուսիայում զգալիորեն զարգացել են ֆեոդալական հարաբերությունները, Կիևում ծավալել է շինարարություն (Սուրբ Սոֆիայի տաճարը և այլն), ինչպես նաև թարգմանական գործը, զարգացել տարեգրությունը։ Յարոսլավ Իմաստունի նախաձեռնությամբ հաստատվել է առաջին ռուսական մետրոպոլիտը, որով ամրապնդվել է Կիևյան Ռուսիայի միջազգային հեղինակությունը։ Յարոսլավ Իմաստունն ազգակցական կապերի մեջ էր եվրոպական շատ կառավարողների հետ։
Ծանոթագրություններ
Կատեգորիա:Կիևյան Ռուսիայի իշխաններ Կատեգորիա:Քաղաք հիմնադրած անձինք Կատեգորիա:Անձինք նամականիշերի վրա
Վերին Փոնա
Վերին Փոնա (ზემო ფონა), գյուղ Վրաստանում։ Գտնվում է Կախեթի մարզի Լագոդեխի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 92 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լագոդեխի շրջան
Բանիոլես
Բանիոլես (Bañolas, Banyoles), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Պլա դե լա Էստան շրջանում։ Տարածքը կազմում է՝ 11,1 կմ2։ Բնակչությունը՝ 18780 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Դուշանկա Սիֆնիոս
Դուշանկա Սիֆնիոս (Душа́нка Сифнио́с, ), սերբ բալերինա և պարուսույց։
Կենսագրություն
Դուշանկա Սիֆնիոսը 1953 թվականին ավարտել է Բելգրադի բալետի գիմնազիան, սովորել է Նինա Կիրսանովայի դասարանում։ Որպես գիմնազիայի սան՝ 1951 թվականին դարձել է Բելգրադի Ազգային թատրոնի թատերախմբի անդամ ։ Երիտասարդ բալերինայի տաղանդը նկատվեց և շուտով նա դարձավ մեներգչուհի, ապա՝ Ազգային թատրոնի գլխավոր բալերինան։ Նրա վաղ բեմադրությունները բեմադրել է հարավսլավացի պարուսույց Դիմիտրի Պարլիկը և ներառել Էվրիդիկեին Իգոր Ստրավինսկու Օրփեոսում, իսկ Ջուլիետը՝ Սերգեյ Պրոկոֆևի Ռոմեո և Ջուլիետում։ Մյուս մասերը նրա համար խորեոգրաֆիա են արել Պինո Մլակարը, Միլկո Շպարեմբլեկը, Վերա Կոստիչը, Անիկա Պրելիչը և նույնպես բարձր մակարդակի են եղել ։
Գործունեություն
Դուշանկա Սիֆնիոսի երկու ամենահայտնի դերերն էին Ժիզելը Ադոլֆ Ադամի համանուն բալետում և Աղջիկը Բելա Բարտոկի Հրաշալի մանդարին ֆիլմում։ Մանդարինը նկարահանվել է Պարլիկի կողմից 1957 թվականին։ Ժիզելը Բելգրադում վերակենդանացավ ռուս պարուսույց Միխայիլ Լավրովսկու կողմից և շրջադարձային պահ եղավ Սիֆնիոսի կարիերայում։ Նա 177 անգամ բեմադրել է այս հատվածը Բելգրադի ազգային թատրոնում և հյուրախաղերով հանդես եկել եվրոպական շատ քաղաքներում՝ Վենետիկ, Էդինբուրգ, Վիեննա, Վիսբադեն, Ֆլորենցիա, Հռոմ, Ցյուրիխ, Բեռլին և Փարիզ։ Նրա Ժիզելը մեծ հաջողություններ ունեցավ նաև Մոսկվայի Մեծ թատրոնում ։ 1958 թվականին Սիֆնիոսը տեղափոխվում է Փարիզ և դառնում պարող Միլորադ Միսկովիչի խմբի հետ, ապա 1959 թվականին Լեոնիդ Մյասինինի թատերախումբի հետ։ 1960 թվականին Հռոմում Մորիս Բեժարը նկատեց նրան և հրավիրեց իր 20-րդ դարի բալետ պարային խումբ ։ 1960 թվականին Հռոմում Մորիս Բեժարը նկատեց նրան և հրավիրեց իր «20-րդ դարի «Բալետ» պարային խումբը։ Հատկապես Սիֆնիոսի համար Բեժարը 1961 թվականի հունվարի 10-ին բեմադրեց Մորիս Ռավելի Բոլերո պրեմիերան։ Որպես խմբի գլխավոր պարուհի Բեջարան շրջագայել է Եվրոպայում (Ֆրանսիա, Գերմանիա, Լեհաստան, Իտալիա, Իսպանիա, Մեծ Բրիտանիա, Բելգիա), Աֆրիկայում (Թունիս), Ասիայում (Իսրայել և Լիբանան) և Լատինական Ամերիկայում (Մեքսիկա, Արգենտինա, Կուբա)։ Դուշանկա Սիֆնիոսը բեմից հեռացել է 47 տարեկանում, զբաղվել է ուսուցչական գործունեությամբ, աշխատել է պարուսույց։ 2013 թվականին նա հրատարակել է իր ինքնակենսագրականը, որն անվանել է Հայտնի բալերինայի գրառումները։ Դուշանկա Սիֆնիոսի պատվին օպերայի դահլիճը անվանակոչվել է Սերբական Մադլենյանում ։
Ընտանիք
Դուշանկան ամուսնացած էր բելգիացի դիրիժոր Անդրե Վանդերնոտի հետ։ Նրանք երկու երեխա ունեին։ Դուստրը Ալեքսանդրան Էր, ով դարձավ դերասանուհի, իսկ որդին՝ Պատրիկը, ով գոլֆի հրահանգիչ էր ։
Արտաքին հղումներ
Կատեգորիա:Խորեոգրաֆներ Կատեգորիա:Մակեդոնացի արվեստագետներ Կատեգորիա:Մարդ Կատեգորիա:Բալետ Կատեգորիա:1934 ծնունդներ Կատեգորիա:Կին Կատեգորիա:Ֆրանսիացի խորեոգրաֆներ
Էրիզիպելոիդ
Էրիզիպելոիդ, Ռոզենբախի էրիզիպելոիդ, մաշկի վարակիչ հիվանդություն։ Հարուցիչը խոզի կարմիր քամու ցուպիկներն են։
Գաղտնի շրջանը մի քանի ժամից մի քանի օր է։ Հարուցիչի թափանցման տեղում (առավելապես դաստակների, երբեմն՝ ներբանների մաշկի վրա) առաջանում է էրիթեմա, այտուց, բարձրանում է մաշկի զգայնությունը։ Ախտահարված հատվածում ի հայտ են գալիս հանգույցներ, բշտիկներ, մեծանում են մոտակա ավշահանգույցները։ Հիվանդությունը կարող է ավարտվել մի քանի օրից հետո, բայց երբեմն տևում է շաբաթներ։
Բուժումը՝ հակաբիոտիկներ, սուլֆանիլամիդային պատրաստուկներ, ուլտրամանուշակագույն ճառագայթում։
Կարնո դաշտ
Կարնո դաշտ, Էրզրումի դաշտ, գտնվում է Հայկական բարձրավանդակում, Արևմտյան Եփրատի վերին հոսանքում։ Հարավից եզերված է Այծպտկունք լեռնաշղթայով, արևելքից՝ Դևեբոյնու, հս–ից՝ Ծաղկանց լեռներով։ Երկարությունը մոտ 40 կմ է, լայնությունը՝ 23–30 կմ, բարձրությունը՝ 1800–2000 մ։ Երիտասարդ գրաբեն է՝ եզրավորված տեկտոնական խախտումներով, որոնք շրջապատող լեռնալանջերին տալիս են աստիճանակերպ բնույթ։ Հիմքում օլիգոցենի և միոցենի հրաբխածին և նստվածքային ապարներ են՝ ծածկված անթրոպոգենի լճագետային նստվածքներով։ Էրզրումի դաշտով է անցնում Հյուսիս–Անատոլական բեկվածքների գոտին, որը և պայմանավորում է վերջինիս ակտիվ սեյսմիկությունը։ Օգտակար հանածոներից կան շինանյութեր, գորշ ածուխ, նավթի երևակումներ։ Հարուստ է ջերմուկներով։ Կլիման ցամաքային է՝ չափավոր տաք ամառներով և ցուրտ ձմեռներով։ Հուլիսի միջին ջերմաստիճանը 16°C–ից 20°C է, հունվարինը – 8°C-ից – 16°C, տարեկան տեղումները՝ 300– 500 մմ։ Խոշոր գետը Արևմտյան Եփրատն է։ Տարածված են լեռնատափաստանային սևահողերն ու լեռնամարգագետնային դարչնագույն հողերը։ Լանդշաֆտը մարգագետնատափաստանային է։ Գետահովիտներում և նախալեռնային ձորակներում կան թփուտներ։ Էրզրում քաղաքից հս. զգալի տարածություններ են գրավում եղեգնուտային ճահճուտները (օրինակ, հնագույն լճի մնացորդ Կարնո շամբը)։ Էրզրումի դաշտը հիմնականում համընկնում է պատմական Կարնո (Էրզրում) գավառին։ Այստեղով է անցնում Կարս–Անկարա երկաթուղին։
Կատեգորիա:Հայկական լեռնաշխարհի դաշտեր Կատեգորիա:Էրզրումի մարզի հարթավայրեր
Ալեքսանդր Փաշայան
Ալեքսանդր Ասատուրի Փաշայան, հայ լեզվաբան-մանկավարժ, հասարակական գործիչ։
Ասատուր և Արարատ Փաշայանների հայրը։
Կենսագրություն
Ալեքսանդր Փաշայանը ծնվել է 1909 թվականի մարտի 1-ին, Հաջի Հաբիբլի գյուղում (Հալեպի նահանգի Անտիոք գավառ)։ 1915 թվականին մոր հետ եղել է Մուսա լեռան պաշտպանների խմբում։ 1944 թվականին Դամասկոսում «Սասունցի Դավիթ» շարասյան համար հանգանակության կազմակերպիչներից է։ 1946 թվականին հայրենադարձել է. ուսուցչություն է արել Նալբանդ (այժմ՝ Շիրակամուտ՝ ՀՀ Լոռու մարզում) գյուղի դպրոցում։ 1960 թվականին ավարտել է Խաչատուր Աբովյանի անվան հայկական պետական մանկավարժական համալսարանի (հեռակա) պատմալեզվագրական ֆակուլտետը և նույն թվականից աշխատել ՀԽՍՀ ԳԱ լեզվի ինստիտուտում, զբաղվել Սվեդիայի բարբառի ուսումնասիրությամբ։ Խմբագրել և ծանոթագրություններով տպագրել է Տ. Անդրեասյանի «Սվեդիայի բարբառը» (1967) աշխատությունը ։
Մահ
Մահացել է 1965 թվականի մայիսի 26-ին Երևանում։
Հիշատակ
Փաշայանի մահարձանը կանգնեցվել է մուսալեռցիների հանգանակությամբ (ճարտարապետ՝ Ռաֆայել Իսրայելյան)։
Չագուանաս
Չագուանաս (Chaguanas), քաղաք Տրինիդադի և Տոբագոյի Հանրապետության Տրինիդադ կղզում։ Երկրի ամենամեծ և ամենաարագ զարգացող բնակավայրն է  ։
Պատմություն
Քաղաքը հիմնադրվել է 1797 թվականին ։
Երկար ժամանակ այն բավականին փոքր քաղաք էր։ 1980 թվականից գրանցվել է քաղաքի զարգացման աճ, իսկ 1990 թվականից քաղաքը ստացել է ինքնավարության կարգավիճակ, մինչ այդ մտնում էր Կարոնի կոմսության մեջ։
Բնակչությունը
Ըստ 2000 թվականի մայիսի 15-ի մարդահամարի՝ քաղաքն ուներ 67 433 բնակիչ ։
Ըստ 2011 թվականի հունվարի 9-ի վիճակագրական տվյալների՝ քաղաքում ապրում էր 83 516 մարդ, որոնցից 41 677՝ տղամարդիկ, 41 839՝ կանայք։
Վարչական բաժանում
Չագուանասը վարչականորեն բաղկացած է 18 համայնքներից (community), որոնցից 17-ը քաղաքային (urban) և 1 քաղաքատիպ (semi-urban)։ Քաղաքային համայնք Լոնգդեվիլը մասամբ է գտնվում Չագուանասում ։
Քաղաքային ենթակառուցվածքներ
Մոտակայքում գտնվում է Կարլսեն անունով ԱՄՆ ռազմաօդային ուժերի փակ բազան, որը օգտագործվել ԱՄՆ ռազմաօդային ուժերի կողմից երկրորդ համաշխարհային պատերազմի ընթացքում։
Արտաքին հղումներ
Կատեգորիա:Քաղաքներ Կատեգորիա:Տրինիդադ և Տոբագոյի աշխարհագրություն Կատեգորիա:Տրինիդադ և Տոբագոյի վարչական բաժանում Կատեգորիա:Տրինիդադ և Տոբագո
Լուկաշ Յուլիշ
Լուկաշ Յուլիշ (չեխ․՝ Lukáš Juliš, դեկտեմբերի 2, 1994 թ., Խրուդիմ, Չեխիա), չեխ ֆուտբոլիստ, Սպարտա ֆուտբոլային ակումբի հարձակվողն է, վարձավճարով հանդես է գալիս Բոհեմիանս 1905 ակումբում։
Սպարտա Պրահա II
Չեխիայի երկրորդ լիգայում իր մեկնարկային հանդիպումն անցկացրել է 2011 թ․ օգոստոսի 6-ին, երբ թիմը մրցում էր Զնոյմոյի հետ։ Այս ակումբի կազմում անցկացրել է 10 հանդիպում և դարձել 3 գոլի հեղինակ։
Ազգային հավաքականի կազմում
Չեխիայի երիտասարդական հավաքականի կազմում Յուլիշը անցկացրած 7 հանդիպումներում խփել է 1 գնդակ։
Հղումներ
Կատեգորիա:1994 ծնունդներ Կատեգորիա:Դեկտեմբերի 2 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Չեխ ֆուտբոլիստներ Կատեգորիա:Սպարտա Պրահայի ֆուտբոլիստներ Կատեգորիա:Բոհեմիանս 1905-ի ֆուտբոլիստներ Կատեգորիա:Ֆուտբոլի հարձակվողներ
Բլեֆարոպլաստիկա
Բլեֆարոպլաստիկ միջամտության նպատակներն են՝ ախտահարված կոպերի ֆունկցիայի վերականգնումը, ինչպես նաև աչքի և հարակնային շրջանի էսթետիկ տեսքի վերականգնումը, որն ապահովվում է այնպիսի միջոցներով, ինչպիսիք են՝ կոպերի ավելորդ մաշկի հեռացումը, ստորադիր ակնային մկանների հարթացումը, ակնակապճի ռետրոսեպտալ ճարպային բջջանքի մասնահատումը և ձգումը, որպեսզի ստեղծվի սահուն անատոմիական անցում ստորին կոպից դեպի թշային շրջան։
Ակնակապիճը կազմող ոսկրերի վերնոսկրային ծածկույթների ձևափոխման շնորհիվ հնարավոր է լինում շտկել վերին և ստորին կոպերի, հոնքերը շրջապատող հյուսվածքի, քթի մեջքի վերին շրջանի և թշային վերին շրջանի կառուցվածքը։ Վերնոսկրը կազմված է
երկու շերտից՝
Արևելյան բլեֆարոպլաստիկան (տարածված է արևելյան Ասիայի բնակիչների շրջանում) տարբերվում է դասական բլեֆարոպլաստիկայից։ Երիտասարդ պացիենտների մոտ վիրահատության նպատակն է ձևավորել վերկոպային ծալքը (կրկնակի կոպի վիրահատություն), իսկ մեծահասակների մոտ՝ ձևավորել կամ բարձրացնել վերկոպային ծալքը և հեռացնել կոպի ավելորդ մաշկը (Ասիական բլեֆարոպլաստիկա)
Բժշկական կիրառություններ
Պացիենտին բլեֆարոպլաստիկայի պատրաստելիս մանրամասն և հետևողական կերպով հավաքված անամնեզը և հարակնային շրջանի ֆիզիկալ զննումը թույլ է տալիս գնահատել բարեհաջող արդյունքի հասնելու հնարավորությունը։ Ստորին կոպի հետ կապված հաճախ հանդիպող խնդիրներն են՝ հավելյալ մաշկի առկայությունը, ակնային մկանների և կոպային կապանի (ակնային միջնապատի) թուլությունը, հավելյալ ճարպային զանգվածները ակնակապճում, ստորին կոպի մալպոզիցիան և քթաակնային ակոսի արտահայտվածությունը։
Ինչ վերաբերվում է վերին կոպին, ապա բլեֆարոպլաստիկան թույլ է տալիս լուծել պերիֆերիկ տեսողության անկման խնդիրը։ Վերին կոպի հավելյալ մաշկը կախվում է թարթիչների վրա և փակում տեսողության կողմնային դաշտերը և այդպիսով խնդիրներ առաջացնում առօրյա գործողություններ կատարելիս (մեքենա վարել, գիրք կարդալ)։
Կոսմետիկ կիրառություններ
Շատ ասիական երկրներում, հատկապես Կորեայում կրկնակի կոպի վիրահատությունը ամենապահանջված պլաստիկ վիրահատությունն է։ Պայմանավորված վիրահատական տեխնիկայով, վիրաբույժի փորձառությամբ և կոնկրետ դեպքի բարդությամբ այս վիրահատությունը կարող է արժենալ  $2000-ից մինչև $4000։ Այս վիրահատությունը թույլ է տալիս ամենաբնական և ժամանակի առումով ամենահուսալի կերպով ձևավորել կրկնակի վերին կոպ։ Այս վիրահատությունը սովորաբար տևում է 30 րոպեից մինչև մեկ ժամ և վիրահատությունից հետո հոսպիտալիզացիայի կարիք չի լինում։ Կարերը հիմնականում հանվում են 5-ից 7-րդ օրը։ Քանի որ այս վիրահատությունը այդքան տարածված է Հարավային Կորեայում և իր կատարման տեխնիկայով պարզ է, բազմաթիվ օտարերկրացիներ բժշկական տուրիզմի նպատակով այցելում են այդտեղ։ Պացիենտները դիմում են այս վիրահատությանը քանի որ գտնում են, որ կրկնակի կոպը ավելի գրավիչ տեսք ունի քան մոնոլիդը (միակի կոպը), որը տարածված է ասիացի բնակչության մոտ։
Վիրահատական տեխնիկաներ
Վիրահատությունը սովորաբար իրականացվում է արտաքին կտրվածքի միջոցով, որը անցնում է ստորին կամ վերին կոպի մաշկի բնական գծերի ուղղությամբ։ Սա թույլ է տալիս ստանալ ավելի նուրբ և աննկատ հետվիրահատական սպի, հատկապես երբ կտրվածքը գիծը ծածկված է լինում թարթիչներով։ Կտրվածքը կարող է նաև կատարվել կոպի ներքին մակերեսի՝ շաղկապենու վրա (տրանսկոնյունկտիվալ բլեֆարոպլաստիկա)
Ստորին տրանսկոնյունկտիվալ բլեֆարոպլաստիկայի տեխնիկան առաջադրվել է Չիկագոյի Բժշկական Համալսարանի պրոֆեսոր՝ բժիշկ Էնթոնի Ջ․ Ջերուլիսի կողմից 1998 թվականին։ Տրանսկոնյունկտիվալ տեխնիկան շուտով դարձավ նորմա և ժամանակի ընթացքում ավելի ու ավելի շատ վիրաբույժներ սկսեցին նախապատվությունը տալ այդ տեխնիկային։
Պրոցեդուրան ավարտելուց հետո կանթալ կապանի դրսային անկյունը ներհյուսվածքային կարով ֆիքսվում է ակնակապճի վերնոսկրին (կանթոպեքսիա) որը կոպը պահում է անշարժ վերքի լավացման ընթացքում։ Կանթոպեքսիան ներծծվում է 4-6 շաբաթ անց։ Որոշ պացիենտների մոտ ստորին կոպ - թշային կոմպլեքսի երիտասարդացման նպատակով դեմքի միջին հատվածի էլեվացիայի կարիք է լինում։ Վիրահատությունը կատարելու համար սովորաբար պահանջվում է 1-3 ժամ։ Հետվիրահատական այտուցը և հեմատոմաներն անցնում են 1-2 շաբաթից, իսկ վերջնական կայուն արդյունքը տեսանելի է լինում մի քանի ամիս անց։ Վիրահատության արդյունքները լավագույնս գնահատելու համար կիրառելի է ակնային շրջանների առաջ և հետո լուսանկարահանումը։
Վիրահատության վերջնական արդյունքի ինչպես նաև բարդությունների առաջացման մեջ կարող են դեր ունենալ պացիենտի տարիքը, մաշկի և ակնային շրջանի ստորադիր հյուսվածքների վիճակը ինչպես նաև՝
Լազերային բլեֆարոպլաստիկա
Լազերային բլեֆարոպլաստիկան կոպի վիրահատությունն է լանցետի (նշտար) փոխարեն լազերի օգտագործմամբ։ Լազերային բլեֆարոպլաստիկան հաճախ զուգակցվում է կոպերի լազերային երիտասարդեցման հետ, քանի որ այս երկու պրոցեդուրաները կարող են անցկացվել միաժամանակ։
Պատմականորեն տարաձայնություններ են եղել կոպերի լազերային բուժման տեխնիկայի դասակարգման հարցում, որը որպես այդպիսին վիրահատական է։ Վիրաբույժների Ամերիկյան Քոլեջի կողմից կանոնադրական սահմանման համաձայն՝ վիրահատություն է համարվում բուժական նպատակով ցանկացած գործիքի միջոցով (այդ թվում լազերի) կենդանի մարդկային հյուսվածքների ձևափոխումը կամ փոխադրումը։
Պատմություն
Կարլ Ֆերնանդ ֆոն Գրաֆեն 1818 թվականին առաջ է քաշել բլեֆարոպլաստիկա տերմինը, երբ այդ տեխնիկան օգտագործվում էր քաղցկեղով ախտահարված կոպերի ձևախախտումներն ուղղելու համար ։
Ծանոթագրություններ
Կատեգորիա:Պլաստիկ վիրաբուժություն Կատեգորիա:Ակնաբուժություն Կատեգորիա:Մարմնի ձևափոխում
Պազիանո դի Պորդենոնե
Պազիանո դի Պորդենոնե  (Pasiano di Pordenone), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 9.177 մարդ 2007 թվականի մարդահամարի տվյալների, բնակչության խտություն՝ 80,89 մարդ/կմ²։ Զբաղեցնում է 113,46 կմ² մակերես։ Փոստային ինդեքս՝33087։ Հեռախոսային կոդ՝ 0434։
Բնակավայրի հովանավորն է համարվում սուրբ Պավելը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Նոտր-Դամ-դե-լա-Պե
Բազիլիկա Նոտր Դամ-դե-լա-Պե կամ Բազիլիկա Սուրբ Մարիամ Աստվածածնի (Notre Dame de la Paix), կաթոլիկ եկեղեցի Կոտ դ'Իվուարի մայրաքաղաքում, ընդգրկված է Գինեսի ռեկորդների գրքում՝ որպես ամենամեծ եկեղեցին աշխարհում ։ Այն կառուցվել է 1985 թվականից մինչև 1989 թվականը Հռոմի Սուրբ Պետրոսի տաճարի օրինակով։ Տաճարի օծումը տեղի է ունեցել 1990 թվականի սեպտեմբերի 10-ին, կատարել է հովվապետ Հովհաննես Պողոս II-ը։ Նույն տարվա հոկտեմբերի 30-ին տաճարին շնորհվել էր փոքր բազիլիկայի պատվավոր կարգավիճակ։
Պատմությունը
Թեև Յամուսուկրո բազիլիկան գերազանցում է Վատիկանի նախատիպը և' տարածքով (30 հազար քմ), և' ըստ գմբեթի բարձրության (158 մետր), ներքին տարածությունը նախատեսված է այնպես, որ տեղավորում է ոչ ավելի քան 18 000 հավատացյալների, այն ժամանակ, երբ Սուրբ Պետրոսի տաճարը երեք անգամ ավելի մեծ է։
Հռոմի պապ Հովհաննես Պողոս II-ը տաճարի օծմանը իր մասնակցության պայման է դրել կողքին հիվանդանոցների կառուցումը։ Այս խոստումը նրան տրվել է, և պապն անձամբ է դաշտում դրել ոչ հեռու գտնվող եկեղեցու հիմնաքարը, որը կարելի է տեսնել այնտեղ նաև այսօր։
Արտաքին հղումներ
Կատեգորիա:1989 հիմնադրումներ Կատեգորիա:Կաթոլիկ եկեղեցիներ ըստ երկրի Կատեգորիա:Տաճարներ այբբենական կարգով
G8 38-րդ գագաթաժողով
Մեծ ութնյակի 38-րդ գագաթնաժողովը տեղի է ունեցել 2012 թվականի մայիսի 18-19-ին Քեմփ Դեյվիդում, ԱՄՆ-ի նախագահի՝ Մերիլենդի երկրամասային նստավայրում։ Սկզբում այն նախատեսվում էր անցկացնել Չիկագոյում՝ 2012 թվականի մայիսի 20-21-ին կայանալիք ՆԱՏՕ-ի գագաթնաժողովի նախօրեին։ Սակայն հանդիպումը տեղափոխվել է Քեմփ Դեյվիդ, որպեսզի առաջնորդները հանդիպեն ավելի ոչ պաշտոնական մթնոլորտում, ավելի քիչ լրագրողների դեպքում և առանց այլ երկրների առաջնորդների ։
Գագաթնաժողովի հիմնական ուշադրությունը դարձվել է գլոբալ տնտեսական հարցերին, Մերձավոր Արևելքում և Հյուսիսային Աֆրիկայում ռազմական հակամարտություններին, ԵՄ-ում Հունաստանի կարգավիճակին և շրջակա միջավայրի խնդիրներին։ Հանդիպումը գլխավորում էր ԱՄՆ նախագահ Բարաք Օբաման։
Մեծ ութնյակի համագումարը տեղի է ունեցել Չիկագոյում ՆԱՏՕ-ի, Մեքսիկայում Մեծ քսանյակի և Բրազիլիայում ՄԱԿ-ի գագաթնաժողովների նախօրեին։ G8-ի երկրների ղեկավարների հանդիպման արդյունքները կարևոր էին անձամբ Բարաք Օբամայի համար, քանի որ գագաթաժողովը տեղի էր ունենում նրա համար երկրորդ նախագահական ընտրությունների տարում։
Հանդիպման մասնակիցներ
«Մեծ ութնյակի» անդամներ
Ռուսաստանի նախագահ Վլադիմիր Պուտինը հրաժարվել է մասնակցել հանդիպմանը՝ վկայակոչելով կառավարության ձևավորումը շարունակելու անհրաժեշտությունը, նրա փոխարեն գագաթնաժողովին մեկնել է վարչապետ Դմիտրի Մեդվեդևը, որը գագաթնաժողովում իր հայտնվելը բացատրել է արտաքին քաղաքականության ընտրված կուրսի պահպանման անհրաժեշտությամբ ։ Նման որոշում է առաջացրել ամերիկյան ԶԼՄ-ների քննադատությունը.
Գագաթնաժողովի հյուրեր
Գագաթաժողովի օրակարգ
Հանդիպման օրակարգը ներառում էր մեծ թվով գլոբալ խնդիրներ, իսկ գագաթնաժողովի տևողությունը չէր գերազանցում 24 ժամը։ Քննարկման են դրվել համաշխարհային տնտեսության վիճակը, եվրոգոտու ճգնաժամը, Հունաստանի և Իսպանիայի պարտքային ճգնաժամը, Եվրամիությունում Հունաստանի կարգավիճակի հարցը, Աֆղանստանում տնտեսության և թմրանյութերի շրջանառության վիճակը։ G8-ի ղեկավարները խոսել են Մերձավոր Արևելքի և Հյուսիսային Աֆրիկայի երկրներում փոփոխությունների, Սիրիայում քաղաքացիական պատերազմի, ԿԺԴՀ-ի և Իրանի միջուկային ծրագրերի մասին։ Բացի այդ, օրակարգում ընդգրկված էին էներգետիկ անվտանգության և շրջակա միջավայրի խնդիրները, ինչպես նաև Աֆրիկայի պարենային անվտանգությունը։
Հանդիպման արդյունքներ
Հանդիպումը շատ համեստ է եղել փաստաթղթերի և դրանց ծավալների վերաբերյալ։ Գագաթնաժողովի կոմյունիկեում և հռչակագրում պարունակվում է 3640 բառ, իսկ 2011 թվականի փաստաթղթերում՝ 19071 բառ։ Հանդիպումների նախորդ փուլի բառերի միջին քանակը կազմում է 23677 միավոր ։
Տնտեսություն
Անհասկանալի էր մնում, թե որքան արագ կլուծվեն տնտեսական խնդիրները։ Կասկածները ամրապնդվում էին ռազմավարության մեջ կոնկրետ նպատակների ու ժամկետների տեսանելի բացակայությամբ, ինչպես նաև երիտասարդների շրջանում գործազրկության դեմ պայքարին ուղղված միջոցառումներով։
Հանդիպման մասնակիցները համակարծիք են եղել, որ Հունաստանին անհրաժեշտ է թողնել ԵՄ-ում։
Նավթային շուկա
Նավթային շուկաների վերաբերյալ հայտարարության մեջ Մեծ ութնյակի առաջնորդներն ընդգծել են, որ համաշխարհային շուկա նավթի մատակարարման խափանումները կարող են ծանր հետևանքներ ունենալ տնտեսության համար։ Այդ պատճառով առաջնորդները Թեհրանին կոչ են արել չմշակել միջուկային զենք՝ իմանալով, որ մատակարարումների փոփոխություններն անմիջականորեն կապված կլինեն Իրանից նավթի եվրոպական էմբարգոյի հետ։
Պարենային անվտանգություն
Աֆրիկյան երկրների առաջնորդների մասնակցությամբ որոշում է կայացվել նոր դաշինք ստեղծելու մասին։ Այն ենթադրում է աղքատության գծից դուրս գտնվող 50 միլիոն մարդկանց նյութական վիճակի բարելավում հաջորդ տասնամյակում։
Մեծ ութնյակը ուշադրությունը կենտրոնացրել է Աֆրիկայի տնտեսական աճի մեջ միջոցներ ներդնելու և համաշխարհային տնտեսությունում նրա դերի մեծացմանը նպաստելու անհրաժեշտության վրա։
Շրջակա միջավայր
Մեծ ութնյակի երկրների ղեկավարները հաստատել են համալիր մոտեցումը կլիմայի փոփոխության նկատմամբ վերահսկողության հետճգնաժամային ռեժիմին և մինչև 2015 թվականը ընդունելի համաձայնության հասնելու պարտավորությանը, որն իրավաբանական ուժ ունի, որը տարածվում է դրա բոլոր մասնակիցների վրա ինչպես զարգացած, այնպես էլ զարգացող երկրների շրջանում ։
Ութնյակի երկրները պարտավորվել են կոալիցիայի մեջ մտնել կլիմայի և մաքուր օդի հարցով՝ կարճ այրվող կլիմայական աղտոտիչները կրճատելու նպատակով։
Բացի այդ, G8-ի երկրների ղեկավարները կոչ են արել կատարել պարտավորությունները ռացիոնալացնելու և միջնաժամկետ հեռանկարում չեղարկել վառելիքի անարդյունավետ սուբսիդիաները։
Մերձավոր Արևելք և Հյուսիսային Աֆրիկա
Մերձավոր Արևելքում և Հյուսիսային Աֆրիկայում զինված հակամարտություններին վերաբերող հարցերում G8-ի երկրների ղեկավարները առաջնորդվել են բաց ժողովրդավարության և անհատական ազատության արժեքներով։ Ութնյակի խումբը ուշադրություն է հրավիրել այն հանգամանքի վրա, որ տվյալ երկրների պահանջարկն այդ արժեքների նկատմամբ նախկինի պես բարձր է, հատուկ շեշտը դրվել է կանանց իրավունքների վրա։
Ութնյակի խմբի ղեկավարները կարևորել են «զբաղվածության հնարավորությունները, զարգացած մասնավոր հատվածը աշխատատեղերի ստեղծման համար որպես ժողովրդավարական և կոլեգիալ կառավարման զարգացման հիմքեր, որակավորման բարձրացման ծրագրեր, առևտրային և ներդրումային կապեր աշխատատեղերի ստեղծման համար» ։
Անցումային փուլ ապրող երկրներին աջակցելու համար գագաթնաժողովում ստեղծվել է հատուկ հիմնադրամ, որը կհամալրվի Մեծ ութնյակի երկրների և այլ պետությունների կողմից։
Մեծ ութնյակը Սիրիայի կառավարությանը կոչ է արել նպաստել զինված գործողությունների դադարեցմանը, թույլ տալ ՄԱԿ-ի դիտորդների մուտքը երկիր, ինչպես նաև սկսել ժողովրդավարացման և իշխանափոխության գործընթացներ։
Իրանից G8-ը պահանջել է խաղաղ միջուկային ծրագիր և նոր կառավարության ձևավորում, որն աջակցում է մարդու հիմնարար իրավունքներին և ազատություններին, խոսքի և ԶԼՄ-ների ազատությանը։
Աֆղանստան
Քննարկելով Աֆղանստանը՝ երկրները խոստացել են հետագայում ևս աջակցություն ցուցաբերել տնտեսության, քաղաքականության, անվտանգության ոլորտներում Աֆղանստանի անցման գործընթացին։
Ութնյակի խմբի առաջնորդները պարտավորվել են փոխադարձ հաշվետվողականության հիմք ստեղծել Աֆղանստանի համար հատկացվող գումարների հատկացման և նպատակային օգտագործման և դրանց միջոցով ձեռք բերված արդյունքների համար։
Գագաթնաժողովի հաջողություն
Նշանակալի հաջողությունների գագաթնաժողով ութնյակի խմբի՝ Քեմփ Դևիդում 2012 թվականի մայիսին կայացած գագաթնաժողովի արդյունքները հոդվածի հեղինակները։ Քիրթոնն ու Ջ․ Կուլիկը կարծում են, որ կան մի շարք գործոններ, որոնք նպաստել են Քեմփ Դեյվիդում գագաթնաժողովի հաջողությանը։
Քեմփ Դեվիդի գագաթաժողովը ռազմավարական ուղղություն է տվել գագաթաժողովին հաջորդած հանդիպումների համար։ Այսպես, ՆԱՏՕ-ի գագաթնաժողովում անվտանգության հարցերը քննարկվել են դասական, ռազմական իմաստով, Քսանի խմբի գագաթաժողովն առավելապես նվիրված էր ժամանակակից աշխարհում տնտեսության և ֆինանսների հարցերին, իսկ ՄԱԿ-ի գագաթաժողովն անդրադարձել է կայուն զարգացման խնդիրներին՝ բնապահպանության և սոցիալական ոլորտի տեսանկյունից։ Մեկ հանդիպման ընթացքում այս բոլոր թեմաները համատեղելով, Camp Davide-ի գագաթնաժողովը ցույց տվեց, որ ութ խմբի, ինչպես երբեք, ոչ ֆորմալ ակումբն է, որը կենտրոնական տեղ է զբաղեցնում ժամանակակից բազմաևեռ աշխարհում գլոբալ կառավարման համակարգում:
Ծանոթագրություններ
Կատեգորիա:Մեծ ութնյակ
Աղվենի եկեղեցական ժողով
Աղվենի եկեղեցական ժողով, կանոնադիր ժողով։ Գումարվել է 5-րդ դարի վերջին կամ 6-րդ դարի սկզբին, Աղվանից հայազգի արքա Վաչագան Գ Բարեպաշտի (480-ական թթ. վերջ – 510) նախաձեռնությամբ, Պարտավից արևմուտք ընկած թագավորական ամառանոց Աղվենում։ Իր բնույթով ժողովն աշխարհիկ-եկեղեցական էր, մասնակցել են 18 հոգևորականներ (արքեպիսկոպոսներ, եպիսկոպոսներ, երեցներ), ինչպես նաև Արցախի և Ուտիքի ավագանին, իշխաններ, ազատներ։ Հրավիրման դրդապատճառը, ինչպես ասված է ընդունված կանոնների Առաջաբանում, բազմաթիվ հակառակություններն էին աշխարհականների և հոգևորականների, ազատների և շինականների միջև, նպատակը՝ ներգործության իրավական միջոցներով դրանք հարթելը։ Ժողովն ընդունել է 21 կանոն, որոնք հայտնի են որպես «Վաչագան Աղվանից արքայի կանոնախումբ» կամ «Սահմանադրություն կանոնական Վաչագան Աղվանից արքայի»։ Աղվենի եկեղեցական ժողովի կանոնախումբը վաղ միջնադարի հայկական եկեղեցու իրավունքի կարևոր հուշարձաններից է։ Հիշատակվում է Կանոնագիրք Հայոցում և Մովսես Կաղանկատվացու «Աղվանից աշխարհի պատմության» մեջ։
Կանոնները չափազանց մերձ են Աշտիշատի 356-ի ժողովի սահմանումներին։ Դրանցից հետևում է, որ մինչ այդ ազատներն իրենց դաստակերտներից վտարում էին երեցներին, նոր երեցներ կարգում, եկեղեցիներում սեղան կանգնեցնում, նշխարներ տեղադրում, Պատարագ մատուցում առանց եպիսկոպոսի հետ համաձայնեցնելու՝ յուրացնելով վերջինիս իշխանությունը (կանոն Ի, ԻԱ), կիրակի օրերին իրենց ծառաների հետ եկեղեցի չէին գնում (կանոն ԺԹ), հանգուցյալի հոգեբաժինը չէին հանձնում եկեղեցուն (կանոն Գ), հանգուցյալի հիշատակին նվիրված Պատարագ չէին կատարում (կանոն Ե), շարունակում էին ապրել հեթանոսաբար՝ ամուսնանում էին մերձավոր ազգականների հետ, կին առնում առանց պսակի և օրհնության, առանց հիմնավոր պատճառի կնոջից ամուսնալուծվում (կանոն Ժ, ԺԱ) ևն։ Ժողովը նվազեցրել է աշխարհականներից գանձվող պտղի և տասանորդ կոչվող հարկերը։ Նրանց համար սահմանվել են նաև հոգևոր բնույթի մի շարք պարտավորիչ կանոններ. արգելվել են քրիստոնեական գաղափարներին հակասող հեթանոսական կենցաղավարության առանձին երևույթներ, հետապնդվել հոգևորականների դատապարտելի վարքը (օր. միմյանց վրա մեղք բարդելը, վանքի հասույթները հափշտակելը ևն)։
Գրականություն
Կատեգորիա:Հայոց եկեղեցական ժողովներ
Վերին Գուրգենիան
Վերին Գուրգենիան (ზემო გურგენიანი), գյուղ Վրաստանում։ Գտնվում է Կախեթի մարզի Լագոդեխի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 444 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լագոդեխի շրջան
Սեմիկարակորսկի պատմագավառագիտական թանգարան
Սեմիկարակորսկի պատմագավառագիտական թանգարան (Семикаракорский историко-краеведческий музей), թանգարան Ռուսաստանի Դաշնության Ռոստովի մարզի Սեմիկարակորսկ քաղաքում։
Պատմություն
Թանգարանը ստեղծվել է 1997 թվականին։ 2000 թվականից այն պաշտոնապես բացվել է այցելությունների համար որպես մշակութային և գիտակրթական հաստատություն։
Թանգարանային հավաքածուն բաղկացած է ավելի քան 16 հազար միավոր հիմնական և գիտաօժանդակ ֆոնդից և խոշորագույնն է Ռոստովի մարզի համայնքային թանգարանների շրջանում։ Չորս ցուցասրահներում տեղակայվել է «Հայրենակից գրող Բորիս Նիկոլաևիչ Կուլիկովի կյանքը և ստեղծագործությունը» գրական-մենագրական ցուցադրությունը։ Թանգարանի ցուցադրություններում այցելուները կարող են ծանոթանալ Սեմիկարակորսկայա ստանիցայի XIX դարի վերջի - XX դարի առաջին կեսի կերպարվեստին, կենցաղին և ազգագրությանը, Սեմիկարակորսկի շրջանի զինվորական և աշխատանքային փառքի պատմությանը։
Թանգարանում գործում են երեք գրական-պատմական միավորումներ` «Տատյանայի օրը» Կոչետովսկայա ստանիցայում, «Հայրենիքի պատմության սիրահարների ակումբը» և «Գեղեցիկի սիրահարների ակումբը» Սեմիկարակորսկ քաղաքում (1962 թվականից)։ 2004 թվականին թանգարանի կազմի մեջ որպես կառուցվածքային ստորաբաժանում մտավ Վ. Ա. Զակրուտկինի հիշատակային տուն-թանգարանը Կոչետովսկայա գյուղում, որը բացվել է 1986 թվականին։ Տուն-թանգարանի թանգարանային ֆոնդն ունի ավելի քան վեց հազար ցուցանմուշ ։
2013 թվականին Սեմիկարակորսկի պատմագավառագիտական թանգարանը Ռոստովի մարզի համայնքային 26 թանգարաններից առաջինը ներառվել է Ռուսաստանի Դաշնության թանգարանային ֆոնդի պետական գրացուցակում, որը ստեղծվել է ՌԴ մշակույթի նախարարության աջակցությամբ ։
Թանգարանն ամեն տարի անցկացնում է Հայրենական մեծ պատերազմի հիշարժան տարեթվերին նվիրված միջոցառումներ ։
Հասցե
Թանգարանի հասցեն` Ռոստովի մարզ, ք. Սեմիկարակորսկ, Վ. Ա. Զակրուտկինի պողոտա, տուն 25։
Հղումներ
Կատեգորիա:Ռոստովի մարզի թանգարաններ Կատեգորիա:Թանգարաններ այբբենական կարգով
Ռուբի (Բարսելոնա)
Ռուբի (կատալաներեն՝ Rubí, բասկերեն՝ Rubi), մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը մտնում է Վալես Օկսիդենտալ շրջանի կազմի մեջ։ Տարածքը կազմում է 33,44 կմ2։ Բնակչությունը 73591 մարդ (2010 թվականի տվյալներով)։ Գտնվում է պրովինցիայի վարչական կենտրոնից 30 կմ հեռավորության վրա։
Տեսակավորման ալգորիթմ
Համակարգչային գիտություններում տեսակավորման ալգորիթմը ալգորիթմ է, որը դասավորում է էլեմենտները ցանկից որոշակի կարգով։ Այն դեպքում, երբ ցանկի էլեմենտը ունի մի քանի դաշտ, ապա այդ դաշտը, որը համարվում է հաջորդականության կրիտերիա, անվանվում է տեսակավորման բանալի։ Պրակտիկայում բանալու փոխարեն հաճախ հանդիսանում է թիվը, իսկ մնացած դաշտերում պահվում են որևիցե տվյալներ, որոնք ոչ մի կերպ չեն ազդում ալգորիթմի աշխատանքի վրա։
Տեսակավորման ալգորիթմի գնահատում
Տեսակավորման ալգորիթմները գնահատվում են կատարման արագությամբ և հիշողության օգտագործման արդյունավետությամբ։
Տեսակավորման ալգորիթմների դասակարգումը
Համեմատման օպերացիաների օգտագործում. Ալգորիթմները, օգտագործող տեսակավորելու համեմատման էլեմենտները իրար միջև կոչվում են համեմատության վրա հիմնավորված։ Վատագույն պատահարի նվազագույն աշխատատարությունը կազմում է, բայց սրանք տարբերվում են օգտագործման ճկունությամբ։ Հատուկ դեպքերի համար (տվյալների տիպեր) գոյություն ունի ավելի արդյունավետ ալգորիթմներ։
Ալգորիթմները նաև դասակարգվում են՝
Տեսակավորման ալգորիթմների ցանկ
Այս աղյուսակում n գրվածքների քանակն է, որոնք անհրաժեշտ է հաջորդականացնել, իսկ k յուրահատակ բանալիների քանակն է։
Հղումներ
*
Սավերդեն (կանտոն)
Սավերդեն (Saverdun), կանտոն Ֆրանսիայում, որը գտնվում է Միջին Պիրենեյանի մարզում, գավառ՝ Արյեժ։ Մտնում է Պամեի կազմի մեջ։
Բնակչություն
Կանտոնի բնակչությունը 2006 թվականի տվյալներով կազմում է 10.200 մարդ։
Թլակա ջուր
Թլակա ջուր, գետակ Հայկական լեռնաշխարհում, Արածանիի ավազանում, նրա ձախ վտակը։ Սկիզբ է առնում Ավզերտ լեռան փեշերից՝ 3 ճյուղավորումներով և մայր գետին է միանում Թիլ գյուղի մոտ ։
Ուիլյամ Լասել
Ուիլիամ Լասսել (William Lassell, ), բրիտանացի աստղագետ։
Կենսագրություն
Ծնվել է Բոլտոնում, Լանկաշիր, Անգլիա։ Հարստություն է վաստակել որպես գարեջրագործ և ներդրել է միջոցները իր հետաքրքրության՝ աստղագիտության մեջ։ Նա կառուցել է աստղադիտարան Լիվերպուլից ոչ հեռու, որը ուներ 24-դյույմանի (60-սանտիմետրանոց) աստղադիտակ-ռեֆլեկտոր, որի համար նա կառուցել է այն ժամանակվա համար նորարարական հասարակածային կառավարում, որը թույլ էր տալիս չեզոքացնել Երկիր պտույտը և հեշտությամբ հետևել երկնային մարմիններին։ Նա ինքնուրույն էր հղկել աստղադիտակի հայելին, որի համար օգտագործում էր ինքնաշեն հղկող հաստոց։
1846 թ. նա հայտնաբերել է Տրիտոնը, Նեպտունի արբանյակներից ամենամեծը, ընդամենը 17 օր Նեպտունի գերմանացի աստղագետ Յոգան Գալլեի կողմից հայտնաբերելուց հետո։ 1848 թ. նա դարձել է Սատուրնի Հիպերիոն արբանյակի անկախ համահայտնաբերող։ 1851 թ. նա հայտնաբել է Ուրանի երկու նոր արբանյակներ՝ Արիելը և Ումբրիելը։
Երբ Վիկտորիա Թագուհին այցելեց Լիվերպուլը 1851 թ., Լասսելը միակ մարդն էր, ում հետ նա ցանկացավ անձամբ հանդիպել։
1855 թ. Լասսելը կառուցեց 48-դյույմանի (1, 2 մետրանոց) աստղադիտակ-ռեֆլեկտոր, որը նա տեղադրեց Մալթաում, քանզի այնտեղ աստրոկլիման զգալիորեն ավելի լավն էր, քան Բրիտանիայում։
Ծանոթագրություններ
Կատեգորիա:Անգլիացի աստղագետներ Կատեգորիա:Բրիտանացի ֆիզիկոսներ Կատեգորիա:Լոնդոնի թագավորական ընկերության անդամներ
Էրիթրոցիտների նստեցման արագություն
Էրիթրոցիտների նստեցման արագություն՝ ԷՆԱ, էրիթրոցիտների նստման ռեակցիա-ԷՆՌ, ախտորոշիչ ցուցանիշ, որի շնորհիվ բացահայտվում է արյան պլազմայի սպիտակուցային բաղադրամասերի, ինչպես նաև էրիթրոցիտների թվի և ծավալի փոխհարաբերությունը ախտաբանական տարբեր պրոցեսների ժամանակ։ Էրիթրոցիտների նստեցման արագության մեխանիզմը պայմանավորված է էրիթրոցիտների միջոցով արյան պլազմայի սպիտակուցային մասնիկների կլանմամբ և ագլոմերատների (էրիթրոցիտների կուտակումներ) առաջացմամբ։ Բնականոն պայմաններում տղամարդկանց ԷՆԱ հավասար է 1–10 մմ/ժամ, կանանցը՝ 3–14 մմ/ժամ։ Էրիթրոցիտների նստեցման արագությունը մեծանում է արյան պլազմայում կոպիտ դիսպերսված նյութերի (գամմա գլոբուլիններ, ֆիբրինոգեն) պարունակության ավելացման, որը նկատվում է բորբոքային պրոցեսների (թոքաբորբ, տուբերկուլոզ, ռևմատիզմ, սեպսիս), հյուսվածքների քայքայումով ուղեկցվող հիվանդությունների (սրտամկանի ինֆարկտ, ուռուցքներ) դեպքում, ինչպես նաև հղիության ընթացքում։ Միելոմային հիվանդության ժամանակ ԷՆԱ հասնում է մինչև 90 մմ/ժամ։ ԷՆԱ փոքրանում է էրիթրեմիայի, վարակիչ դեղնախտի և սպիտակուցային անբավարարության դեպքում։
Կատեգորիա:Արյուն
Չելիցա (գետ)
Չելիցա (Челица), գետ Ռուսաստանում, հոսում Արխանգելսկի մարզում։ Գետաբերանը տեղակայված է Սպիտակ ծով գետի վրա։ Գետի երկարությունը 20 մ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ներքին Գուրգենիան
Ներքին Գուրգենիան (ქვემო გურგენიანი), գյուղ Վրաստանում։ Գտնվում է Կախեթի մարզի Լագոդեխի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 357 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լագոդեխի շրջան
Հայաստան-ՆԱՏՕ հարաբերություններ
Հայաստան ՆԱՏՕ հարաբերություններ
ՆԱՏՕ-ի հետ հարաբերությունների զարգացումը Հայաստանի եվրոպական ինտեգրման կարևոր քայլերից է։ 2008 թ օգոստոսյան իրադարձություններից հետո փոխլրացման քաղաքականության կարևորությունը Հարավային Կովկասում անհանար է հաշվի չառնել։,, առանց այս քաղաքականության հնարավոր չէր լինի շարունակել Ռուսաստանի հետ ռազմավարական համագործակցության ծավալումը, հանդիսանալ Հավաքական անվտանգության պայմանագրի կազմակերպության անդամ և միևնույն ժամանակ մեր հարաբերությունները ՆԱՏՕ-ի հետ հասցնել անդամակցությունից ցածր՝ հնարավոր ամենաբարձր մակարդակի։ Նախկին Խորհրդայն Միության երկրներից մենք միակն ենք, որ նման բազմաշերտ դաշանակցություն ունի։ Մենք համոզված ենք, որ այս երկու կազմակերպություններն էլ խաղաղություն և անվտանգություն են ցանկանում, , - այսպիսի բնութագրում է տվել Վ. Օսկանյանը։ Նշենք, որ Հայաստանը Հյուսիսատլանտյան դաշինքի կազմակերպության, ինչպես նաև նրա անդամ գործընկեր պետությունների հետ համագործակցում է Գործընկերություն հանուն խաղաղության ծրագրի և ԵԱԳԽ-ի /Եվրաանտլանտյան գործընկերության խորհուրդ/ շրջանակներում։ ՆԱՏՕ-ի հետ առավել պատշաճ մակարդակի հարաբերություններ զարգացնելու, ինչպես նաև փոխգործակցության կարողություներն ընդլայնելու նպատակով՝ Հայաստանը ՆԱՏՕ-ի հետ իրականացնում է Անահտական գործընկերության գործողությունների ծրագիրը, մասնակցում՝ Պլանավորման և վերանայման դործընթացի,, և ՆԱՏՕ-ի անդամ պետությունների հետ երկկողմ ռազմավարական համագործակցության ծրագեր է իրականացնում։ Մինչև 2000 թ Հայաստանի հարաբերությունները ՆԱՏՕ-ի հետ ցածր մակարդակի վրա էին գտնվում։ Որոշ վերլուծաբաններ այս հանգամանքը բացատրելու համար ներկայացնում են ներքին և արտաքին պատճառները։ Ներքին պատճառներից նշվում է, որ Հայաստանի տարբեր քաղաքական ուժեր երկար ժամանակ չէին վստահում ՆԱՏՕ-ին՝ այն նմանեցնելով Թուրքիայի հետ, որը դաշինքին անդամակցում է դեռևս 1952 թվականից։ Արտաքին պատճառներից նշվում է Ռուսաստանի վերաբերմունքը դաշինքին և նաև հայ-ռուսական սերտ հարաբերությունները։ Նկատենք, որ 1990-ական թվականներին Ռուսաստան-ՆԱՏՕ հարաբերությունները լարված էին, ինչը պայմանավորված էր արևելյան ուղղությամբ դաշինքի ընդարձակման հետ։ Այնուամենայնիվ, փորձենք հասկանալ, թե երբ են սկսվել Հայաստան-ՆԱՏՕ հարաբերությունները և ինչպես են զարգացել։